Diari Oficial de la Generalitat Valenciana


Sumari del DOGV 4296, del 19-07-2002 (2002/7403)

Informació pública de programa per al desenvolupament de l'actuació integrada en sòl urbà, Camí Fondo del Grau.
---------------------------------------------------------------------------------------------------------------

### Dades del document

Número de DOGV
:   4296

Data del DOGV
:   19-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7403


Organisme emissor
:   Agrupació d'Interés Urbanístic Cami Fondo del Grau

Tipus de document
:   Anunci

Informació pública de programa per al desenvolupament de l'actuació integrada en sòl urbà, Camí Fondo del Grau. [2002/S7403]
  
Primer. L'Agrupació d'Interés Urbanístic Camí Fondo del Grau, ha formulat programa per al desenvolupament d'una actuació integrada en sòl urbà, situat entre els carrers Juan Verdeguer, carrer Bello, prolongació de l'avinguda de França i carrer d'Eivissa, que inclou document d'homologació, pla de reforma interior de millora i avantprojecte d'urbanització, a l'empara del que establix l'article 48 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística.
  
Segon. D'acord amb el que establix l'article 48.1.C), en relació amb l'article 46.3, ambdós de l'esmentada Llei, es comunica als titulars cadastrals de les parcel·les incloses en l'àmbit del pla de reforma interior de millora, i se sotmet l'esmentat programa amb tota la documentació unida a informació pública per termini de 20 dies hàbils comptadors a partir de l'endemà de la publicació d'este anunci en el Diari Oficial de la Generalitat Valenciana.
  
Tercer. L'alternativa tècnica i els documents de planejament presentats es troben depositats a la corporació municipal de València. Així mateix, l'alternativa tècnica exposada al públic es troba protocol·litzada i depositada a la notaria del senyor Manuel A. Rueda Pérez, situada al carrer Roger de Llúria, número 28 de València.
  
Quart. Dins del termini de 20 dies comptadors des de la publicació d'este anunci en el Diari Oficial de la Generalitat Valenciana, ?i una vegada avisats tots els titulars cadastrals de la possibilitat de presentar alternatives tècniques- qualsevol dels ara avisats podrà comparéixer a la citada notaria, en dies hàbils, en horari de 10.00 a 13.00 hores, per a obtindre, a costa seua, còpia total o parcial de l'acta de protocol·lització dels esmentats documents o sol·licitar que se li exhibisca esta. Esta documentació, junt amb l'expedient administratiu, podrà ser així mateix objecte de consulta a l'Ajuntament de València (edifici avinguda d'Aragó número 47, 4.ª planta), en horari d'atenció al públic.
  
Cinqué. Així mateix, dins de l'esmentat termini, es podran presentar, davant l'Ajuntament de València, tant al·legacions com alternatives tècniques, que pretenguen competir amb l'exposada al públic, i vençut este, durant els cinc dies següents, podran també formalitzar-se proposicions juridicoeconòmiques, per a executar qualsevol de les alternatives tècniques; i es tindrà en compte l'obertura de les proposicions juridicoeconòmiques presentades el primer dia hàbil de l'acabament d'este últim termini, i si este dia fóra dissabte, aleshores es produirà el primer dia hàbil, tot això en els termes i condicions exigits per la Llei Reguladora de l'Activitat Urbanística.
  
Sisé. Als efectes de complimentar el que establix l'article 59.4 de la Llei de 26 de novembre de 1992, este anunci s'adreça a aquells titulars cadastrals la identitat dels quals no consta en la relació emesa pel Centre de Gestió Cadastral, i que és el següent:
  
 Ref.
  
Número Cadastral Nom Situació
  
1 8912804 Desconegut Juan Verdeguer, 4.
  
 València 46933
  
Seté. Tot el que s'ha expressat anteriorment es publica amb la finalitat d'acomplir allò que establix l'esmentat article 48.1.C), en relació amb l'article 46, ambdós de la Llei Reguladora de l'Activitat Urbanística.